Imposible 'yan.
Talaga?
Ginawa natin 'yon no'ng kasal tayo.
'Di 'yon ang tinutukoy ko.
'Yong rowing machine 'kako,
kinaya tayong dalawa.
Okay pang-sales talk 'yan.
Gamitin mo 'yan sa pagbebenta.
Okay.
Sorry.
- Dapat sabihin mo na sa kaniya. - Malapit na.
Naghihinala na rin siguro siya kasi lagi akong 'di nakikipagkita.
Bakit 'di mo pa kasi sabihin?
Na natagpuan mo na ulit ang lalaking para sa 'yo.
'Di 'yon ganoon kadali, Luke.
Mabait siyang tao.
Nauunawaan ko.
Pero dadalhin ka ba niya sa isang romantic dinner sa Masa,
sa isang concert sa Met,
tapos matutulog ba kayo sa Ritz?
- Buong linggo na akong excited. - Alam ko, paborito mo 'yon.
Makakapag-date na ulit tayo
matapos ang isa't kalahating dekada.
Sabihin mo na sa kaniya.
Sasabihin ko bago ang date natin.
Pangako...
baby. Pangako.
Sa 'yo ang puso ko.
Ano 'yan?
Lumang Eastern European files
para mahanap si Boro sakaling 'di umubra ang phone data.
Ikaw ba?
Gumagawa lang ako ng mapag-uusapan.
Makinig ka...
bilang "Pooh Bear," marami-rami na rin akong
nahalikan pero 'yong sa 'yo lang ang mahalaga sa 'kin.
Nagsinungaling ka sa 'kin at sa sarili mo.
May nararamdaman ka para sa 'kin
at 'di mo lang 'yon maamin.
Aldon...
Engaged na ako.
Kaya magdesisyon ka na.
'Yong sweet baby boy ba ang pipiliin mo
na mahilig sa antigo
na walang gaanong puwit
o...
itong katawan ko.
Itigil mo 'yan.
Alam mong higit pa ro'n si Carter,
at higit ka pa riyan.
Salamat.
Kailangan ko lang munang mag-isip-isip.
Hihintayin kita.
Dapat hinihintay ang isang katulad mo.
Very good, Bengal.
Good.
I-shoot mo.
Pasok! Puntos!
- Ayos! - Uy.
Alam mo na ba? Aprobado na ang kill order kay Boro.
Oo, alam ko.
Ayos ka lang?
Ayos lang. Kumusta?
Well. Kasi...
Kailangan ko ng payo sa pag-ibig.
Pangatlong date na namin ni Tina...
So, magse-sex na kayo?
Oo, pero wala akong gaano'ng karanasan doon.
- Isang babae pa lang ang nakatalik ko. - Seryoso?
Pinsan siya ng pinsan ko, at 'di ako nag-enjoy. Medyo bossy siya.
- Nagtalik kayo ng pinsan mo? - Hindi. Hindi gano'n.
'Yong pinsan ng pinsan ko ang nakatalik ko.
Nabanggit ni Dot na may kill order na.
Balita?
- Nakipagtalik si Barry sa pinsan niya. - Pinsan ng pinsan ko.
No'ng 19 ako, nagkagusto ako sa pangalawang asawa ng tito ko,
pero dahil mali raw 'yon,
tumigil kaming maghipuan.
So, bawal ang pangalawang asawa ng tito mo,
pero puwede ang anak ng kaibigan mo?
Pag-uusapan ba natin 'yan? 'Yong kay Barry at sa pinsan niya na lang.
- Hindi 'yon ang issue. - Issue rin 'yon.
Limang beses lang 'yon. Kailangan ko ng payo kasi gusto ko si Tina...
May kill order na.
Hanapin, ayusin, at tapusin ang utos. Mananagot sa 'tin si Boro.
- Ano'ng mayroon? - Wala.
Kabado si Barry dahil magtatalik sila ni Tina
- at kaunti ang karanasan niya. - Sa pinsan niya pa.
Ayos lang 'yon.
Iniwan kong bukas ang robe ko para i-abot ng kartero ang package.
Pero ang mahalaga sa pakikipagtalik ay ang kilos, okay?
Dapat tumindig ka
at buong puso kang bumayo nang tuluy-tuloy.
Dapat 'di pabagu-bago.
At nagtataka ka na ayaw kita para sa anak ko?
'Di pagkilos ang mahalaga sa pagniniig.
'Di ang pagkilos.
Ang pagmamahal at pagbabahagi ang mahalaga.
Hindi... Hindi 'yon.
Gumagana 'yon sa inyo kasi matatanda na kayo na nagsisiping,
pero Barry, mag-focus ka sa isang malaking sex organ.
Naku po.
'Yon ay ang utak.
Kung gusto mo siyang makuha,
pasiglahin mo ang utak niya,
hindi ang ari niya.
Laruin mo ang isip niya.
Dapat wild kang manalita,
gaya ng, "Hugis ari ang unan."
"Mahilig akong labasan."
"May puki ang lolo ko."
Gano'n.
Magbi-briefing na.
Pag-uusapan n'yo 'to 'pag wala ako, 'no?
Salamat sa pinadala mong video.
Mas okay na siya.
Oo. At nakasakay siya kay Carter.
- Carter? - Oo, 'yong bago niyang rocking horse.
Ipinangalan niya sa tito niya.
Ang saya niya no'ng ibigay 'to ni Carter.
Spoiled siya sa tito.
Wow, ang bait ni Carter.
Pakisabi kay Romi na mahal siya ni Tita Em...
ibababa ko na.
Emma, okay ka lang?
Kasi kakaiba ka ngayon at ang lungkot ni Carter.
Ang gulu-gulo na.
Nagalit ako kay Carter dahil sa kabayo kasi 'di ko 'yan kailangan,
pero alam niya pala ang magpapasaya sa bata.
Sandy, 'di ko na alam. Napaka...
Napakabuti niyang tao.
- 'Di ko na alam ang gagawin. - Hala. May iba ka ba?
Parang gano'n na nga.
Naguguluhan na ako.
Walong buwan akong buntis nang makilala ko ang kapatid mo.
'Di ako naghahanap ng karelasyon no'n,
pero nang makita ko siya, sigurado na akong siya ang para sa 'kin.
Minahal niya kung sino ako at alam kong mamahalin niya ako nang walang kapalit.
'Yon ang mahalaga.
Minamahal ka ni Carter at ang pamilya mo nang walang kapalit.
Kaya bakit ka naguguluhan?
Bago tayo magsimula, lilinawin ko
na papasukin na natin ang pinakamahirap na parte ng kasong ito.
Maaasahan ko bang magtutulungan kayo?
Dahil ayon kay Pfeffer, lumala lalo ang sessions n'yo.
- 'Di raw kayo nag-uusap. - Okay naman kami.
- Naka-focus kami sa goal. - May usap-usapang may alitan kayo.
Mali ang intel mo.
Oo. Ako lang ang may ayaw sa kaniya.
Walang may ayaw sa 'kin kasi nakakatuwa ako.
Luke at Aldon, wala ba kayong alitan?
Wala, ma'am, magkaibigan kami.
'Di niya ako sasabihan
o pag-iisipang mali ako para sa anak niya
kasi kung oo, ang sama niya.
Aldon at Roo, may alitan ba kayo?
Nandiri lang ako na hinalikan niya si Prinsesa
at pinersonal ko 'yon
pero tanggap ko na at okay na ako,
kaya ayos na kami.
Parang mga bata.
Direktor, nagkaproblema lang kami pero naayos namin 'yon, nagmu-move on na kami.
Tapos ang usapan.
Sige.
Ito ang lagay ng kaso ngayon.
Nabuksan ng Tech Ops ang encryption sa phone ni Cain.
Base sa kinonektahang cell phone towers,
sa Sardovia nagtatago si Boro,
sa natunaw na nuclear reactor doon noong '89.
Matalino. Ginagamit niya ang radiation ng sakuna
para itago ang radiation signature ng nukleyar niya.
Sa Sardovia pala siya nagtatago?
Masusunog sila roon.
Kung umiinom sila ng iodine tablets at nagtatago sa radiation-resistant
na kongkretong subbasement sa ilalim ng reactor,
wala silang problema.
Hangga't 'di natin siya pinapatay.
'Di ako sang-ayon na patayin si Boro.
'Di natin malalaman kung sino ang buyers niya.
Sinubukan natin 'yan at pumalpak tayo.
Malinaw ang utos ng White House. Tungkulin nating patayin si Boro
at kumpiskahin ang ginawa niyang armas.
Simple lang, alisin ang nukleyar sa market.
Dahil sensitibo at palaban ang Sardovia, iilan lang ang nakakaalam ng misyong 'to,
kayu-kayo lang.
Okay, ano'ng plano?
Komunistang rehimen ang Sardovia, wala silang kaugnayan sa US.
Mahirap pasukin, 'di gaya ng pinsan ni Barry.
Asa ka.
Gumagawa na sila ng tactical operation sa seventh floor.
'Pag kumpirmado na ang detalye, dapat handa kayo anumang oras.
- Ayos. - Okay.
Okay.
'Di ko yata siya kayang patayin.
Pakipaliwanag.
'Di ginusto ni Boro na magkaroon ng amang sociopathic criminal.
Sweet at matalino siyang bata noon pa man.
Binilhan ko siya noon
ng harmonica sa airport.
Natuto siya agad. Tumutugtog siya ng kanta.
Mahusay siyang bata.
Minahal ko siya.
Pero ngayon,
nakukonsiyensiya ako sa kinahinatnan niya.
Nakukuha mo ba ako, Dr. Pfeffer?
Una, salamat sa paggamit ng pangalan ko.
Gumagana na yata ang sessions
at malapit ka na yatang magkarespeto sa 'kin.
Pangalawa, si Boro ba talaga ang tinutukoy mo at hindi si Emma?
Pakipaliwanag.
Maganda 'kamo ang naging samahan n'yo ng bata,
pero nag-aalala ka na nasisira na 'yon
dahil sa mga desisyon niya ngayon. Pakiramdam mo, kasalanan mo 'yon.
Si Emma nga mismo 'yon.
Bihira na kayong mag-usap.
Ayaw mo sa trabaho,
pananalita, at lalaking pinipili niya.
Pakiramdam mo, binigo mo rin siya.
At siguro
dapat tanggapin mo na binigo mo nga siya.
Siguro dapat mong tanggapin ang nararamdaman mo,
harapin ang mga emosyong iyon, at kilalanin pa ang puso mo.
- Siguro dapat... - Huhulaan ko.
Siguro dapat tanggapin kong gunggong ako at ang pangit ng payo ko?
Gano'n sana ang sasabihin mo, 'no?
Hindi sa gano'n.
- Parang gano'n? - Oo.
Magagalit ka na sana sa 'kin dahil alam mong may punto ako.
Isipin mong maigi kung bakit ka nababahala ro'n.
Iniisip kong panoorin ulit natin ang The Dark Crystal.
O kaya Willow.
Tapos ihahalo ko ang Goobers sa popcorn, gaya ng gusto mo.
Kalma lang, Barry.
May magandang ideya ako.
Nagustuhan mo ba?
Caroline Keene Kelley,
ang kauna-unahang full-time female Robin.
Tama.
Dahil diyan, may premyo ka.
Dito ka sa Batpole ko, Robin!
- Carter? - Hi.
Hi. 'Di mo sinagot ang tawag ko.
Ayaw pa kasi kitang makausap.
Oo. Pero nabanggit ng papa mo na pupunta ka rito.
Oo, ayokong problemahin pa nila
ang pamimili 'pag inuwi na nila si Romi.
Nabanggit din niyang paalis ka
at gusto kong sabihin muna ang mga gusto kong sabihin.
- Tinawagan ka ni Papa? - Oo.
Ayaw niya talaga tayong tantanan.
Mabuti nga at sinabi niya sa 'kin.
- Carter, maniwala ka sa akin... - Ano pa'ng paniniwalaan ko?
Hinalikan mo siya,
tapos tiningnan mo ako sa mata
at nagsinungaling ka.
'Di ba? Alam kong kasama mo siyang pumunta
sa Asia.
Doon mo rin yata binili 'yong pintura.
Totoong sa hobby shop ko 'yon binili.
Nagsinungaling ka tungkol kay Aldon, sa paghalik mo sa kaniya.
Oo. Okay.
Hinalikan ko siya.
Katangahan ko 'yon at hanggang doon lang 'yon.
Nakapag-isip-isip na ako.
Carter...
Mahal kita.
Ikaw ang gusto kong pakasalan at makasamang bumuo ng pamilya.
Ngayon ko 'yon na-realize.
Ayokong mawala ka.
Carter, mahal natin ang isa't isa.
'Yon ang mahalaga.
Oo.
Mamahalin pa rin kita, Emma.
Pero wala na akong tiwala sa 'yo.
Wala na.
Nakikipaghiwalay ka ba?
Gano'n na nga,
ngayun-ngayon lang.
Trabaho.
- Kailangang... - Dapat sagutin mo 'yan.
Oo.
Late ka. Ngayon ka lang na-late.
Naka-sale ba 'yong lagi mong binibiling laruan na malalaki ang ulo?
Funkos ang tawag do'n,
at sorry ka
dahil 'di mo masisira ang mood ko ngayong araw.
Nakipagtalik ka na ba kagabi?
'Di nagkukuwento ng ganyang bagay ang tunay na lalaki.
Bakit?
Pambihira.
Oo, nagtalik kami at nag-enjoy kami.
Ano'ng mayroon?
Wala. Masaya lang kaming may nangyari sa kanila.
Nagtalik sila.
Mag-fill out kayo ng form sa HR. Magtrabaho na tayo.
Sorry, late ako.
Iisang defense contractor ang tagaprotekta ng nuclear exclusion zone
sa paligid ng reactor sa Sardovia sa loob ng 34 na taon.
Pero may kompanyang pumalit, ilang araw pa lang ang nakakalipas.
Nangyayari lang 'yon kapag may bayaran.
At maraming pambayad si Boro.
Mahigpit ang seguridad sa mga keyhole sat,
may checkpoints sa pasukan at labasan,
at mino-monitor ang airports doon ayon sa assets natin.
Komplikado ang relasyon ng US sa Sardovia
kaya mag-ingat tayo sa pagpasok.
Papatayin kayo 'pag nahuli kayo.
Nag-aalala tuloy ako sa kasamahan ko, maliban sa isa riyan.
Magje-jet kayo pa-Glasgow at magpapalit ng ID,
mag-eeroplano kayo pa-Stockholm at magpapalit ulit ng ID,
bago pumunta sa Frankfurt, at magpapalit ulit kayo ng ID
bago lumipad pa-Baku, Azerbaijan.
'Yon na ang magiging ID n'yo at papasok kayo sa special cargo system.
Ano'ng special cargo?
Mga bangkay.
Gagawa ng pekeng plane crash ang Air Branch sa Azerbaijan
at tutulong ang mga lokal
na mabalita sa media na may 5 Sardovian na namatay roon.
Para makapasok kami at ang mga armas sa Sardovia.
Magkasundo ang Azerbaijan at Sardovia
kaya walang maghihinala sa Azerbaijan 'pag inihatid nila ang mga biktima.
Hindi man natin kakampi ang Azerbaijan,
pareho naman ang layunin nila at ng US sa seguridad.
Pareho?
Malaki ang ibinayad natin sa kanila kaya bibigyan nila kayo ng mga armas,
pagkain, at mga kagamitan.
- Bitbit n'yo lahat 'yon. - Sa kabaong?
At pagkatapos naming bumangon sa kabaong?
Tatagpuin n'yo si Landon Fedorov, Sardovian agent.
Mahusay si Landon. Ni-recruit ko siya no'ng Cold War.
Sasamahan niya kayo sa exclusion zone ng reactor.
Alam niya kung saan ligtas pumasok at umiwas sa security.
Gagamit kayo ng OTS-provided chemicals, at kagamitan para makapasok sa area,
hanapin ang maleta,
at ayusin at tapusin si Boro.
Naiintindihan namin.
Maghanda na tayo.
Hala, Xanax 'yan?
Puwede kang mahirapang magsalita, antukin, at makalimot diyan.
Natatakot kasi ako sa loob ng kabaong.
- Claustrophobic ako. - Ano? Kailan pa?
Simula nang pilit akong takluban ng kumot ni Papa para tumapang ako.
Kabaligtaran ang epekto.
- Mabait pa nga siya. - Ano'ng ibig mong sabihin?
Nakipaghiwalay si Carter. Bakit ayaw mo kaming tantanan? Humalik lang ako sa iba.
May pangalan ako, Aldon Reese.
- Sinira mo ang relasyon namin. - Kagagawan mo 'yon.
Maling magpakasal nang nagsisinungaling. Danas ko na 'yan.
Dapat malaman ni Carter.
Ako ang magpapasya kung kailan dapat malaman ni Carter.
Ikaw ang magpapasya ng dapat malaman ni Carter?
Naririnig mo ba ang sarili mo?
'Di 'yan ang sinabi ko.
Anak, 'di ko akalaing sasabihin ko 'to. Pero hindi deserve ni Carter 'yon.
Dahil 'yang ginagawa mo sa kaniya, ginawa ko rin sa mama mo.
Ginagawa mo pa rin kay Mama.
Pinangangaralan mo ako, samantalang sasaktan mo na naman siya.
Saan ka pupunta?
May tatawagan ako.
Hi.
Kinuha ko na ang blue na dress sa dry cleaners,
at abangan mo ang isusuot kong panloob.
Nga pala, mamayang gabi,
may out of town ako. Biglaan lang.
Walang nakalagay sa calendar mo.
Biglaan nga kasi kaya wala sa calendar ko.
Naku. Tungkol ba ito sa pagsusugal ni Barry?
Hindi.
Well...
'Di ko nauunawaan.
Kung busy ka, next week na natin ituloy.
At gusto kong malaman mong paalis na ako para kausapin si Donnie,
para aminin sa kaniya ang tungkol sa 'tin.
'Wag mong gawin 'yan.
Nakapag-isip-isip ako.
'Di yata uubra na maging tayo ulit.
'Di ako karapat-dapat sa 'yo.
Ayos lang.
Alam kong lilitaw at lilitaw ang dating Luke Brunner.
Tally...
Ayokong saktan ka ulit.
Tama.
Salamat at 'di mo 'ko sinaktan, Luke.
Nilagyan ko ng dalawang asukal para matamis, gaya mo.
- Mga anong oras ang landing? - Mga 30 minuto na lang.
Ang tagal nila sa loob ng kabaong. Nakakatakot 'yon.
Speaking of nakakatakot, pagkatapos kay Boro, may free time tayo.
Pumunta tayo sa filming locations ng Ghostbusters.
May limited edition proton pack replica ako.
- 'Di sa pagyayabang. - Nagyayabang ka na nga.
- Ang galing mo talaga. - Ikaw din.
Pero...
May aasikasuhin akong papeles.
Ibabalik na nila ako sa NSA pagkatapos ng misyon.
Sa opisina sa Maryland.
Ano?
Gusto ko rito.
Gusto ko ang team at ikaw,
pero 'yon ang utos sa 'kin.
Sa Star Wars: Episode IV - A New Hope,
'di sumunod si Luke at pinatay ang targeting system
nang lumaban siya sa Galactic Empire.
Ano'ng gagawin mo?
Pasasabugin ko ang Death Star.
Ayos lang kayo?
Ang lalim ng tulog ko.
Akalain n'yo, si Roo ang unang nakatulog.
Roo, gising na.
Uy, may snow ba ngayon?
Naku, high na high siya.
- Ilang pampatulog ang ininom mo? - Ilang pampatulog ang ininom mo?
Ikaw muna ang bahala sa kaniya.
Emma, maghanda na tayo.
Buddy, halika rito.
Oras na para matulog.
Malalakas na armas 'to.
Okay na ba?
Okay na.
Magnakaw na kayo ng kotse
para tagpuin si Landon.
- Aldon, magnakaw ka ng kotse. - Oo.
Salamat.
Magnanakaw lang ako ng kotse. Okay ka lang ba?
Beep.
Ayos.
Balita?
Kaya ko 'tong padaliin. Kaya kong pigilan ang transfer ni Tina
pero may kapalit.
Sige ba.
Naiwan ko ang espresso maker nang ilipat kami,
at ayaw 'yong isauli ng Cyber.
Ako ang bahala. Madali lang 'yan.
Basta't kunin mo ang machine ko, putz.
Putt kasi.
Hello?
Posibleng naglagay ng munition ang Sardovians
para ilayo ang kaaway sa reactor,
kaya baka puwedeng magdahan-dahan ka?
'Di tayo pababayaan ni Landon.
Kabisado niya ang lugar. Mahusay siyang asset.
May isa pang mahusay.
Siya.
Ang talino mo. Basa ka nang basa.
Grabe, ang ganda ng buhok mo.
Sobrang lambot.
Sino sila?
Si Landon.
Pinagtataksilan niya tayo.
- Akala ko ba okay siya? - Okay siya noon.
Espiya kami noon sa Eastern Bloc na bansa.
Bayarang tao siya.
Clear.
Lintik.
Clear.
- Sayang. 'Di ko magagamit ang baril ko. - Mainam na rin siguro 'yon.
Paano natin matutunton ang reactor kung wala si Landon?
'Di man niya tayo inihatid, marami naman tayong armas sa sasakyan.
Siguro dapat atakihin na lang natin sila.
Kumilos na tayo. 'Pag 'di nag-report si Landon sa nag-utos sa kaniya,
maghahanap sila.
- 'Wag kang gumalaw. - Hindi pa pala clear.
Tumagos ang bala, walang seryosong pinsala.
Maliban sa katawan ko.
Isasakay ka agad namin para maihingi ka ng tulong.
Kasalanan ko 'yon.
Na-re-irradiate na ang lahat ng nuclear waste.
Sapat 'yon para sa 19 na armas.
Labinsiyam?
- Higit pa 'yon sa inaasahan ko. - Ilalagay lang ang C4 na binili ni Cain
sa maleta.
Iti-trigger ng pagsabog ang nuclear reaction.
Gano'n lang.
Malakas ang armas na ito.
Ngayon, please, ginawa ko na ang gusto mo.
Pauwiin mo na ako.
Iniisip mo bang si Steve Jobs
ay naging makapangyarihan dahil siya ang pinakamagaling
o dahil
wala siyang awa
at siniguro niyang walang makakagawa ng ginawa niya.
Dapat tiyakin kong walang ibang
gagawa ng nukleyar na nakamaleta mula sa waste material.
At ngayon,
may alam ka.
'Wag.
'Wag, please, sandali. Nangako kang palalayain mo ako.
Palalayain na nga kita.
- Uy. - Okay.
Kumusta ka?
Kumusta ako? Walang pagkain, tubig, at nasa teritoryo tayo ng kaaway...
- Okay naman. - Guwapo.
- Laban lang, okay? - Oo.
Emma...
masama ang lagay niya.
Dapat tapusin na agad natin ito.
Guys, ayon sa satellite, may fresh water sa six miles north,
pero 94% ang posibilidad na kontaminado 'yon ng radiation.
'Di bale na lang.
May itim ding parisukat sa image,
pantay ang pagkaparisukat no'n, malapit sa creek.
'Di 'yan karaniwang sa kalikasan.
Baka pasukan 'yan o kung ano.
- Baka makapasok tayo riyan. - Si Tito Barry ba?
Nakahingi ba siya ng tulong sa Azerbaijan?
Ewan ko. Lumabas siya para tumawag pero 'di pa siya bumabalik.
Ayaw ko ng espresso.
Masyadong matapang. Pero natitiis 'yon ng Italians.
Ayos. Ako'ng bahala sa Cyber at sa machine na 'yan.
Asa.
Alam kong may kailangan ka kay Maggie
kaya may kailangan din ako sa 'yo.
- Ano 'yon? - Ten dollars at twelve cents.
Heto na.
Gusto ko ng perang galing sa Accounting.
Tseke na pirmado ni Farkas na mapang-api.
Bakit pa?
Four years ago, nagpainom at nagpakain ako ng asset sa Prague.
Nang ipasa ko ang expense report,
pagkain lang ang ni-reimburse niya, hindi ang wine.
Dapat yata magpaalam muna bago sagutin ng CIA ang alak.
May tao lang akong pinipigilang i-transfer.
Kunin mo ang tseke.
Mrs. Brunner.
Ayos ka lang?
Ayos na ayos lang, Carter.
Isasauli ko lang ang mga gamit ni Emma
kasi nakakaasiwa kung magkikita ulit kami.
Naghiwalay kayo?
Oo. 'Di niya pala sinabi sa 'yo.
Hindi.
Huhulaan ko. May business trip siya?
Ganiyan talaga ang mga Brunner.
Maupo ka.
Heto.
Masakit 'pag iniiwan.
Ako ang nakipaghiwalay kay Emma.
Talaga? Bakit?
Dahil niloko niya ako,
kay... ano nga'ng pangalan niya?
Alton? Aldon.
'Yong poging katrabaho niya? 'Yong macho? Naku.
Dagdagan natin 'yan.
- Tunggain mo. - Tunggain ko?
- Tunggain mo. - Mas gusto kong paunti-unti kaysa...
Ano ka, Amish? Inom na.
'Di talaga nag-iinom ang mga Amish.
Welcome sa samahan ng mga iniwan. Tayo lang ang miyembro.
Iniwan ka rin?
Oo, akala ko mahal niya ako, inalay ko ang puso ko sa kaniya,
pero dinurog niya lang na parang protein powder, ininom,
at inutot habang nanunuod ng SportsCenter.
Akala ko, kami na talaga ni Emma.
Akala ko, kayo na talaga ni Donnie.
Ikinalulungkot ko ang nangyari.
Oo.
Akala ko nakatagpo ka na ng mabuting lalaki.
Mabuti siya, Carter.
May gagawin muna ako.
Pero alam mo,
maigi na rin at nakaalis ka na sa magulong pamilyang 'to.
At mahal kita. Mananatili kang bahagi ng pamilyang 'to.
- Sige na, umalis ka na. - Mahal...
Mahal kita.
Hi, Donnie, nakapag-isip-isip ako.
Dapat magpakasal na tayo.
Sigurado ka ba sa direksyon?
Tinitingnan ko ang INRA archives. Nandito ang reactor schematics.
Lumang drainage system 'yan.
Lalagpasan n'yo ang security ni Boro at mararating ang subbasement ng reactor.
Ayos. Kailangan na lang hanapin ang maleta.
At patayin si Boro.
Roo, kumusta si Aldon?
Lumalaban naman siya, 'di ba?
May nalalasahan akong tanso.
Tapusin agad natin 'to para mapagamot siya.
Alam ko, kaya kumilos na tayo.
Si Mama.
"Hiwalay na pala kayo. Nag-warming ako sa 'yo."
"Nag-warming?"
Nakainom siya.
Bakit ako ang sinisisi niya?
Sino ba dapat?
Iisang 250 pounds na Austrian lang ang naiisip ko.
Una, 'di ako 250, 220 pounds ako at walang taba.
Pangalawa, 'di ko kayo pinaghiwalay.
'Di ako ang naglapit ng labi mo kay Aldon. Okay?
Hindi ko kasalanan ang lahat ng kapalpakan mo.
Talaga?
Tingnan nga natin.
Bago ako piliting makatrabaho ka,
okay ang relasyon ko, ang trabaho ko, at masaya ako.
Tapos nasira ang relasyon ko at naging miserable na.
'Di ko kasalanang umoo ka sa proposal para ikasal sa ayaw mong pakasalan.
At humalik ka ng iba kahit engaged ka na
at inilihim mo 'yon kay Carter.
'Wag mo akong sisihin.
Akuin mo ang pagkakamali mo.
I-ayos mo ang sarili mo.
Mas maayos ka pa no'ng 15 years old ka pa lang.
Alam mo, Emma, magkakasundo siguro tayo no'ng 15 tayo.
Tiyak manonood tayo no'n ng Veronica Mars...
Nag-i-irradiate ng nuclear waste si Novac.
Dapat maluwag ang work space niya.
Kaya tiyak nandito o nandito lang ang maleta.
Farkas.
Hello, Barry. Natanggap ko email ang mo.
Babalik ako agad.
Okay, payag ka nang magbigay ng tseke?
Oo naman,
pero may kapalit.
Alam mo kung ano'ng gusto ko.
- Ayoko nga. - Puwes, bye na.
Sandali lang.
Sorry sa ginawa ko.
Mali ang ginawa ko.
Wala akong ideya sa sinasabi mo. Pakipaalala naman.
San Diego Comic-Con 2019.
Sinita kita...
- Maling sinita. - Maling sinita kita, akala ko sinabi mo
na Moff ang first name ni Grand Moff Tarkin.
Dahil?
Dahil alam ng Star Wars fans na ranggo niya lang ang Moff.
Ipinahiya mo ako sa mga kasamahan ko,
kaya ibibigay mo sa 'kin ang gusto ko
kung ayaw mong mawala si Tina.
Makakaasa ka.
- Bitaw na. - Okay.
Heto na.
Doon sa taas.
Aldon.
- Dumudugo pa rin ang sugat. - Okay, dito lang siya.
- Roo, diinan mo ang sugat niya. - Okay.
Wala yata siya sa sarili niya para gawin 'yon.
Madali lang namang diinan ang balikat.
- Hindi riyan. - Ay, sorry.
- Emma, tara na. - Sandali lang.
Magiging okay ka rin. Babalik kami agad.
'Di ka namin hahayaang mamatay rito.
At... Nakapag-isip-isip ako...
siguro pagkatapos nito, subukan natin.
Baka nga tama ka. Baka natatakot lang akong aminin
na may nararamdaman talaga ako sa 'yo.
Seryoso ka ba?
Ang lungkot mo ngayon.
Sinasabi mo lang 'yan kasi iniwan ka ni Carter at takot kang mag-isa.
Alam mo, handa akong hintayin ka kung ako ang pinili mo, hindi bilang backup mo.
May punto ka.
Nakakainis ang araw na 'to.
- Sinabi mo pa. - Kaya nga.
Okay na.
Mukhang nasa dalawang subbasement ang mga maleta.
Isa sa south, isa sa east.
Maghiwalay tayo.
Dapat barilin mo si Boro 'pag nakita mo siya.
Ano'ng ibig mong sabihin?
Puwede mo siyang barilin no'n sa Guyana pero nag-alangan ka.
- Inaayos ko ang asinta ko. - 'Di ba mataas ang marksmanship score mo?
Ano 'yon, Intro to Jazz?
Nag-aagaw buhay na si Aldon. Mamaya na tayo magtalo.
Gawin mo ang trabaho mo.
Uy, buddy.
Mag-best friends pa rin tayo, okay?
Sorry sa inasta ko
at sa paghampas ko sa 'yo dahil hinalikan mo si Emma.
Hindi mo 'yon kasalanan.
Inakit ka niya sa pamamagitan ng pagkanta at cute niyang puwit.
Aaminin ko, minsan na rin akong napatingin doon.
Ayos ka lang?
Lintik.
Tulong!
Barry, hirap nang huminga si Aldon.
Hihingi kami ng tulong.
- Gaano katagal na ang tama? - 40 minuto. Ang comms.
Aldon, kumusta ka?
Nahihirapan na akong idilat ang mata ko, dok.
- 'Wag. - Okay, Roo. Mag-video call tayo.
Patingin ng sugat.
- Saan ko itututok? - Mukha mo ang nakikita ko.
Medyo high siya.
Naku po.
Okay, Roo, baligtarin mo ang camera.
- Ayan. - Ganiyan nga.
Pamumutla ng leeg, substantial edema,
textbook tracheal deviation, at subcutaneous emphysema.
Ibig sabihin?
Ooperahan siya ni Roo.
Roo, malubha na ang lagay ng baga ni Aldon.
Dapat i-inflate mo 'yon, kundi hihinto ang puso niya.
Okay, Dr. P.
'Wag kang mag-alala, maghuhugas ako para operahan ka.
Hindi, sinabi ko na sa 'yo. 'Di ko ipapatigil ang auction, Volek.
'Di puwede.
Malinaw ang deal natin.
Kakanselahin ko 'pag naihatid mo sina Finn Hoss at Danielle DeRosa.
Kung wala, tuloy ang auction.
Hinahanap mo si Finn Hoss?
Nasa likod mo siya.
Hello, Finn.
Ayokong patayin ka, Bengal, kaya tumalikod ka't itaas mo ang kamay mo.
Nahanap ko na ang mga pinapahanap mo, dok, maliban sa tubig.
Kailangan 'yon para sa vacuum.
Sorry, wala akong dalang tubig.
Pero may tubig ka sa katawan.
Hindi. Ayoko.
- Ayoko. - Umihi ka na sa garapon, Roo.
Hindi na ako gano'n ka-high.
Iihi ka sa garapon o mamamatay ako?
Lintik!
Naku naman.
Baka 'di ako maihi. Alam mong ayokong umiihi sa public place.
Ayaw talaga.
Psychological condition 'yan.
Ayon sa pag-aaral, maiihi ka 'pag itinuon ang atensyon mo sa ibang bagay
- gaya ng pagkanta. - 'Di ako kumakanta.
Walang lumalabas, dok.
Ang daldal, tumahimik ka nga.
Padaluyin mo ang musika, Roo,
at dadaloy din ang ihi.
Natatandaan mo no'ng bumiyahe tayo sa Mohonk?
May naiwang Gordon Lightfoot CD?
Ganiyan nga, tol.
Ang gintong ihi.
Hoy!
Nasa east wing si Boro!
No'ng nakilala kita, alam ko nang papatayin kita.
No'ng nakilala kita, alam ko nang gunggong ka.
Ikaw din, Dani?
Nasaan ang mga nukleyar?
Hanapin mo sa impyerno.
Lintik.
Emma?
Naririnig mo ba ako?
Luke? Salamat sa Diyos.
Nawala ang contact kanina.
- Pagsabog ba 'yon? - Maraming pagsabog.
'Di ko ma-contact si Emma.
Nakita raw ni Emma si Boro sa east wing,
pero gumuho na ang lugar.
Baka naipit si Emma.
Barry, puro apoy na rito.
Na-access ko ang State Nuclear Regulatory Inspectorate ng Sardovia.
Naglagay sila ng geothermal reader sa ilalim ng lupa
bilang alert 'pag may pumasok sa basement.
- Umiinit na 'yon. - At?
At may black powder ang nukleyar ni Boro bilang explosive trigger.
Kapag nasunog ang nukleyar...
- Matatanggal ang blasting caps sa init. - At sasabog ang nukleyar.
Ikakamatay n'yong lahat 'yon.
Hello?
May tao ba riyan?
Team, naririnig n'yo ba ako?
Lintik.
Hello?
May nakakarinig ba sa 'kin?
Naririnig kita.
Mukhang tayong dalawa na lang.
Tagapagsalin ng Subtitle: Neneth Dimaano